b'\n_START_ARTICLE_\nLiutauras Bal\xc4\x8di\xc5\xabnas\n_START_PARAGRAPH_\nLiutauras Bal\xc4\x8di\xc5\xabnas (g. 1963 m. vasario 26 d. Vilnius) \xe2\x80\x93 lietuvi\xc5\xb3 perkusininkas virtuozas, dirigentas.\n_START_SECTION_\nBiografija\n_START_PARAGRAPH_\nT\xc4\x97vas Ramutis Bal\xc4\x8di\xc5\xabnas. 1981 m. studijavo Lietuvos konservatorijoje, nuo 1982 m. mok\xc4\x97si Gnesin\xc5\xb3 pedagoginiame muzikos institute Maskvoje, 1986\xe2\x80\x931988 m. \xc5\xa1io instituto aspirantas. Nuo 1993 m. studijavo simfonin\xc4\xaf dirigavim\xc4\x85 N. Rimskio-Korsakovo konservatorijoje Sankt Peterburge._NEWLINE_Nuo 1988 m. Ostankino televizijos orkestro timpanininkas solistas. 1995\xe2\x80\x932000 m. P. \xc4\x8caikovskio did\xc5\xbeiojo simfoninio orkestro antrasis dirigentas. Nuo 2000 m. Lietuvos nacionalinio operos ir baleto teatro vyr. dirigentas._NEWLINE_1985 m. mu\xc5\xa1am\xc5\xb3j\xc5\xb3 instrument\xc5\xb3 konkurse Maskvoje laim\xc4\x97jo I premij\xc4\x85. Kaip dirigentas koncertavo su Rusijos, Ukrainos, Ciuricho, Bazelio simfoniniais orkestrais. Lietuvoje sureng\xc4\x97 koncert\xc5\xb3 kaip solistas perkusininkas.'